Notum sit presentibus et futuris quod ego Milo, comes Barri super Secanam, dedi in eleemosinam Deo et Beate Marie de Moris usuarium in pasturis meis omnibus et que juris mei sunt in finagiis Barri, et Villenove, et Merre, et in finagiis Ville super Arciam, et de Chierrevi, et de Landrivilla, et de Lochis, et de Essoye, et de Curterun, et ubicumque fuerint ultra Secanam versus orientalem plagam; et usuarium piscationis in flumen Usse, ab aqua de Moris usque ad pontem Villenove. Dedi in eleemosynam Deo et domui de Moris quicquam etiam acquisierunt fratres de Moris a monasterio de Molismo, in finagiis de Selis et de Merri, in omnibus utilitatibus et usibus; et ut molendinum faciant inter cachamentum suum et vadum de Sel, laudavi et concessi. Decimam quoque et casamentum decime de Sel, ut liceat eis acquirere si possint concessi. Omnem terram quam habebam inter vallem Vielen et montem Orbel et inter terram Ste Marie de Molismo, et vineas, dedi in eleemosynam jam dicte ecclesie de Moris. Promisi quoque divisiones et metas finium et nemoris que sunt inter Vilenessam et Moras et Bussel prout a legalibus juris determinati et divisi sunt tenere... ita ut de cetero jus suum et boscum suum ecclesia de Moris in pace possideat. Forestam Brouart que ipsorum propria est, ut omnibus modis quibus voluerint, excolant, et mansionem quam voluerint, faciant in ea, laudo et concedo. Novalia que in predicta foresta sunt sine consensu ipsorum vel de cetero ea in pace possideant. Si vero inter Buxerias et Chirrevium habitare voluerint, ut habitationem pro libitu suo ibi faciant, laudo et concedo. In..... ut vineam suam quam plantare ceperunt, usque ad summum veteris vinee ipsorum, et lossas perficiant, laudo et concedo. Eam vero partem quam dominus de Juilly tenet in omnibus hisque dicta sunt, ut libere acquirant concedo. Igitur ut ne de cetero aliqua dissensio, consilio prenominatorum, inter me et fratres de Moris (quod absit) oriatur, omnia que eis ab antecessoribus meis hactenus in eleemosinam data sunt, et omnia que hodie possident in bosco et plano, terris cultis et incultis, aquis, et pratis, et censu, et pascuis, et in omnibus aliis emolumentis, laudavi et concessi; et omnes calumnias quas hactenus adversus habui, benigne remitto et quietas clamo pro salute anime mee et antecessorum meorum. Promitto coram Deo, et omnibus commilitonibus et ministerialibus meis res ecclesie et fratrum de Moris, ut meas res proprias, per omnia fideliter in omnibus locis protegere et custodire, et de hominibus meis, et de aliis, pro posse meo, pacem eis tenere. Hec omnia laudavit Ellissendis comitissa, uxor mea, et filii mei, Hugo et Galterus. Horum omnium, scilicet donationis mee et laudationis dicte uxoris mee et filiorum meorum amborum, testes sunt: Joannes de Posessa, cellararius Clarevallis; Maubertus, decanus Vendopere; Christophorus, presbyter de Lochis; Milo, presbyter Barri; Hugo, capellanus meus; Stephanus miles de Channay; Hugo, filius Alberici de Essoya; Joannes, cognomento Lorneis; Turpinus Hudierius, hospes meus, de Trecis; Robertus Gibeti, prepositus meus; Iterus et Wilielmus, filii domini de Channay; Hugo de Trecis. Actum anno Domini millesimo centesimo nonagesimo septimo.